VENDIM
Nr. 620, datë 24.9.2014

PËR NJË NDRYSHIM NË VENDIMIN NR. 411, DATË 20.6.2014, TË KËSHILLIT TË MINISTRAVE, “PËR BASHKËFINANCIMIN E PROJEKTIT TË STADIUMIT “RUZHDI BIZHUTA”, ELBASAN, DHE FINANCIMIN E PARKUT OLIMPIK TË TIRANËS”

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 185/2013, “Për buxhetin e vitit 2014”, me propozimin e ministrit të Financave, Këshilli i Ministrave 
VENDOSI:

Pika 4, e vendimit nr. 411, datë 20.6.2014, të Këshillit të Ministrave, ndryshohet si më poshtë vijon: 
 “4. Efektet financiare për financimin e të dyja projekteve do të mbulohen me 600 000 000 (gjashtëqind milionë) lekë, nga fondi rezervë i buxhetit të shtetit dhe 44 000 000 (dyzet e katër milionë) lekë, nga fondi i kontingjencës, për vitin 2014”.
Ky vendim hyn në fuqi menjëherë dhe botohet në Fletoren Zyrtare. 

